23. Somalian tilanne ja hyökkäys Lääkärit ilman rajoja -järjestöä vastaan
B5-0263, 0276, 0284, 0290, 0292 ja 0301/2001
Euroopan parlamentin päätöslauselma Somalian tilanteesta ja humanitaaristen avustus-
työntekijöiden ottamisesta panttivangeiksi
Euroopan parlamentti, joka
A. ottaa huomioon, että viimeisimmässä välikohtauksessa yhdeksän humanitaarista avustustyöntekijää
siepattiin Mogadishussa 27. maaliskuuta 2001 sen jälkeen, kun sotilasjohtaja Musa Sudi Yalahowiakannattavat miliisit, jotka pitävät hallussaan osaa kaupungista, hyökkäsivät Lääkärit ilman rajoja-järjestön toimipaikkaan Pohjois-Mogadishussa; ottaen huomioon, että seitsemän panttivankia ontähän mennessä vapautettu, mutta kaksi YK:n työntekijää on edelleen vangittuna;
B. ottaa huomioon, että turvallisuustilanne Somaliassa ja etenkin Mogadishussa on huonontunut viime
viikkoina ja että useissa aseellisissa selkkauksissa, joista yksi oli 22. maaliskuuta 2001 tehty hyökkäyskansallisen väliaikaishallituksen päämajaan Mogadishussa, on menehtynyt ainakin 20 ihmistä, joistauseimmat ovat siviilejä;
C. ottaa huomioon Yhdistyneiden Kansakuntien turvallisuusneuvoston päätöslauselmat, joissa vaaditaan
panttivankien välitöntä vapauttamista, tuomitaan voimakkaasti heidän sieppaamisensa ja vaaditaan,
että tekijät saatetaan oikeuden eteen;
D. ottaa huomioon, että panttivangeiksi otetut henkilöt olivat paikalla työtehtävissä ja ainoastaan huma-
nitaarisessa tarkoituksessa;
E. ottaa huomioon, että heidän sieppaamisensa on vakava ihmisoikeusrikkomus;
F. ottaa huomioon, että Somalian tilanne on ollut jo vuosien ajan erittäin epävakaa ja taisteluita on käyty
kilpailevien klaanien välillä, mikä on johtanut satojen tuhansien ihmisten kuolemaan;
G. ottaa huomioon, että YK on virallisesti tunnustanut kansallisen väliaikaishallituksen Somalian ainoaksi
hallitukseksi;
H. ottaa huomioon Somalian kansallisen väliaikaishallituksen jatkuvat vaikeudet vahvistaa rauhanomai-
sesti arvovaltaansa maassa, jossa tilanne on edelleen erittäin vaikea ja epävakaa, mikä johtuu aseellisienmiliisien läsnäolosta etenkin Mogadishussa ja lukuisista miinoista;
I. ottaa huomioon, että Somalian poliittinen, sosioekonominen ja humanitaarinen tilanne vaatii jatkuvaa
erityishuomiota kansainväliseltä yhteisöltä, etenkin Euroopan unionilta, jotta voitaisiin tukea rauhan-
prosessia, väliaikaisia instituutioita, koko maan ja sen kaikkien alueiden palauttamista ennalleen jamaan jälleenrakentamista;
1. tuomitsee jyrkästi Lääkärit ilman rajoja -järjestön toimipaikkaan kohdistuneen hyökkäyksen, siitä
seuranneet kuolemat ja sieppauksen, joka kohdistui YK:n ja humanitaaristen järjestöjen työntekijöihin;
2. ilmaisee osanottonsa uhrien perheille ja solidaarisuutensa panttivankeja ja heidän perheitään kohtaan;3. vaatii, että vielä vangittuina olevat panttivangit vapautetaan välittömästi ja ehdoitta ja heidän turval-
lisuutensa ja fyysinen koskemattomuutensa varmistetaan;
4. kehottaa kansallista väliaikaishallitusta jatkamaan panttivankien vapauttamisen vaatimia ponnisteluja;
5. pitää erittäin valitettavana ja tuomitsee ehdoitta sen, että aseistautuneet miliisit käyttävät Somaliassa
väkivaltaa ja toimivat rikollisesti, ja kehottaa eri ryhmittymien johtajia pidättymään väkivallan käyttämi-sestä oman maansa väestöä vastaan;24.1.2002 FI C 21 E/357 Euroopan yhteisöjen virallinen lehti
Torstai 5. huhtikuuta 2001
6. vaatii kaikkia osapuolia ehdottomasti varmistamaan, että ihmisoikeuksia ja kansainvälisiä humanitaa-
risia lakeja noudatetaan täydellisesti ja takaamaan Somaliassa toimivien humanitaaristen avustustyöntekijöi-den ja YK:n työntekijöiden turvallisuuden takaamalla heille esteettömän pääsyn kaikkien väestönosienluokse;
7. toistaa olevansa vakuuttunut siitä, että edellytysten luominen Somalian jälleenrakentamiselle ja yhte-
näisyydelle on mahdollista vain kaikkien Somalian kansaa edustavien tahojen vuoropuhelun ja neuvottelu-jen avulla;
8. kehottaa Somalian kansallista väliaikaishallitusta käynnistämään mahdollisimman nopeasti rakentavan
vuoropuhelun tiestä rauhaan, vakauteen ja kansalliseen sovintoon kaikkien Somaliassa vaikuttavien tahojen
kanssa ja etenkin käynnistämään neuvottelut Somalimaan ja Puntin maan viranomaisten kanssa maan
jälleenrakentamiseksi ja kansallisen yhtenäisyyden palauttamiseksi;
9. kehottaa Somalimaan ja Puntin maan hallintoja aloittamaan rakentavan vuoropuhelun kansallisen
väliaikaishallituksen ja kaikkien somalialaisten osapuolten kanssa, tarkoituksena tehdä yhteistyötä ja luopuaaseiden käytöstä maan vakavien poliittisten, yhteiskunnallisten ja taloudellisten ongelmien ratkaisemiseksija lähestyä yhteistyössä avun hallinnointiin, koulutukseen, terveydenhoitoon ja talouteen liittyviä kysymyk-siä;
10. kehottaa kaikkia somalialaisten ryhmittymien johtajia, etenkin Mogadishusta käsin toimivia, lopetta-
maan aseelliset operaatiot, solmimaan rakentavia suhteita väliaikaisiin instituutioihin sekä osallistumaanrauhan ja vakauden palauttamisen mahdollistavaan rauhanprosessiin;
11. korostaa, että on välttämätöntä valvoa tarkasti, että Somalian aluetta ei käytetä rikolliseen toimin-
taan ja naapurivaltioiden vakauden horjuttamiseen;
12. kehottaa kaikkia alueen valtioita olemaan antamatta tukeaan väliaikaisten instituutioiden vastaiselle
toiminnalle tai toiminnalle, joka saattaisi vaarantaa Somalian yhtenäisyyden tai vakauden alueella;
13. tuomitsee jyrkästi sen, että Somaliaan toimitetaan laittomia aseita, ja vaatii kansainvälistä yhteisöä
varmistamaan, että asevientikieltoa noudatetaan täydellisesti;
14. pyytää kansainvälistä yhteisöä tehostamaan humanitaarista apuaan ja yhteistyötoimiaan tarkoituk-
sena tukea edistymistä maan kansallisessa jälleenrakentamisessa, myös kansalaisjärjestöjen ja paikallistenyhteisöjen avulla;
15. pyytää neuvostoa, jäsenvaltioita ja komissiota ryhtymään asianmukaisiin toimiin Somalian väestön
tukemiseksi sen pyrkiessä rauhaan ja demokratiaan;
16. pyytää, että Euroopan unioni tekee johdonmukaisen Somaliaa koskevan poliittisen aloitteen, kuten
se teki jo Etiopian ja Eritrean välisen konfliktin yhteydessä, tarkoituksena edistää vuoropuhelua ja neuvot-teluja maan keskeisten ja polttavimpien ongelmien ratkaisemiseksi, esimerkiksi sisällyttämällä Somalia EU:n
puheenjohtajavaltion erityisedustajana toimivan senaattori Rino Serrin toimialueeseen tai nimittämällä toi-
nen erityisedustaja Somaliaa varten;
17. pyytää Euroopan unionia antamaan kaikkea taloudellista ja teknistä tukea, joka on tarpeen IGADin
(Intergovernmental Authority on Development) ja Djiboutin rauhanaloitteen onnistumisen varmistamiseksi;
18. kehottaa Euroopan unionia auttamaan väliaikaishallitusta vakiinnuttamaan arvovaltansa kaikkialla
Somaliassa osallistumalla etenkin YK:n kehitysohjelman siviilien suojeluohjelmaan, jonka tarkoituksena onparantaa oikeusnormeja ja -käytäntöjä, edistää lakien täytäntöönpanoa, tukea kansalaisyhteiskuntaa, saadaaseistautuneet joukot laskemaan aseensa ja edistää miinojen raivaamista;
19. kehottaa puhemiestä välittämään tämän päätöslauselman neuvostolle, komissiolle, Yhdistyneiden
Kansakuntien pääsihteerille, Somalian kansalliselle väliaikaishallitukselle, OAU:lle ja IGADille, Djiboutinhallitukselle ja Lääkärit ilman rajoja -järjestölle.C 21 E/358 FI 24.1.2002 Euroopan yhteisöjen virallinen lehti
Torstai 5. huhtikuuta 2001